- Hindi News
- National
- जिले के 704 में से 295 गांवों की आई सर्वे रिपोर्ट, 498 हैंडपंप अभी से बंद, 85 खराब
जिले के 704 में से 295 गांवों की आई सर्वे रिपोर्ट, 498 हैंडपंप अभी से बंद, 85 खराब
गर्मी की दस्तक देते ही जिले में जल स्तर गिरने लगा है। लोक सुराज अभियान में भी पेयजल का मामला गरमाया रहा। जिले के 704 गांवों पीएचई सर्वे करवा रहा है। बालोद व गुरुर ब्लाॅक के 295 ग्राम पंचायतों की ओर से सर्वे रिपोर्ट पीएचई को मिल गई है। इसके तहत जिले के 421 ग्राम पंचायतों के अंतर्गत 848 बसाहट क्षेत्रों में 6 हजार 235 हैंडपंप लगाए गए हैं। जिसमें 5 हजार 727 हैंडपंप चल रहे हैं। वहीं 498 बंद हो चुके हैं। जिसमें 380 हैंडपंप जलस्तर गिरने के कारण बंद है। 85 हैंडपंप सामान्य खराबी व 45 हैंडपंप सुधार के योग्य नहीं है। नपा में तीन दिन के अंदर 52 शिकायत व मांगपत्र में नागरिकों ने पेयजल समस्या के निराकरण की मांग की है।
अब तक पेयजल समस्या वाले गांव चिन्हांकित नहीं हुए हैं। लिहाजा पेजयल समस्या को दूर करने अब तक प्लानिंग भी तैयार नहीं हो पाई है, न शहर और न ही गांव में। जिले में 8 नगरीय निकाय व 421 ग्राम पंचायत अंतर्गत 704 गांव है।
बालोद ब्लाॅक के 45 गांव: पिछले वर्ष परसदा, धौराभाटा, तरौद, खेरथाडीह, दैहान, अमलीडीह, मेड़की, देवीनवागांव, अरौद, भोईनापार, परसाही, खपरी, बोरी, लोंडी, बिरेतरा, पीपरछेड़ी, निपानी, तमोरा, नागाडबरी, लिमोरा, मुजगहन, भेड़िया नवागांव सहित 45 गांव को चिन्हांकित थे।
गुरुर ब्लाॅक के 88 गांव: अरमरीकला, डोटोपार, हसदा, भिरई, सनौद, ओझागहन, पड़कीभाट, मोहारा, जेवरतला, मुडपार, बासीन, गंगोरीपार, तितुरगहन, सांगली, कंवर, देवकोट, पेंडरवानी, परसुली, ढाडरी, भानपुरी, सुर्रा, सोहपुर, पेवरों, घोघोपुरी सहित 88 गांव चिन्हांकित किए गए थे।
डौंडी ब्लाॅक के 40 गांव: सिंगनवाही, लिमाडडीह, कांडे, ककरेल, बकलीटोला सहित 40 गांव चिन्हांकित किए गए थे।
डौंडीलोहारा ब्लाॅक के 58 गांव: कसही, मुढ़िया, भीमकन्हार, फरदडीह, जोगीभाट, पापरा, कसही, मड़वापथरा सहित 58 गांव चिन्हांकित किए गए थे।
गुंडरदेही ब्लाॅक के 18 गांव: प्रभावित गांव बोरगहन, कजराबांधा, बिरेतरा, बरबसपुर, हिरूखपरी, ओड़ारसंकरी, मोहंदीपाट सहित 18 गांव चिन्हांकित किए गए थे।
45 हैंडपंप सुधारने योग्य नहीं, समस्या से निपटने कोई प्लानिंग नहीं
रिपोर्ट बनाने में जुटे अफसर फिर भेजा जाएगा प्रस्ताव
विभागीय अधिकारियों का कहना है कि अभी रिपोर्ट बना रहे हैं फिर कार्ययोजना बनाकर राशि स्वीकृत कराने शासन को प्रस्ताव भेजेंगे। ब्लाॅक डौंडी, डौंडीलोहारा व गुंडरदेही के ज्यादातर पंचायतों से जानकारी पीएचई को मिल गई है। लेकिन कितने गांव में पेयजल समस्या संभावित है, इसका वास्तविक रिकार्ड एक सप्ताह बाद ही मिलने की बातें विभागीय अधिकारी कर रहे हैं।
शिविर में 475 आवेदन
तीन दिन के अंदर नपा कार्यालय में लगे शिविर में कुल 475 आवेदन मिले। जिसमें 388 मांग व 87 शिकायत है। 50 से अधिक लोगों ने पानी समस्या से संबंधित आवेदन सौंपा है। प्राप्त आवेदन के आधार पर आगे की कार्रवाई की जा रही है। केडी चंद्राकर, सीएमओ, नपा
बालोद. पंप से नयापारा में पेयजल की सप्लाई होती है। बोर का जल स्तर गिरा।
रािश की स्वीकृति के बाद हैंडपंपों की होती है मरम्मत
पेयजल समस्या को दूर करने गर्मी से पहले प्लानिंग बनती है, लेकिन राशि स्वीकृत देर से होती है?
-यह शासन स्तर का मामला है। वहीं से राशि स्वीकृत होती है, जैसे ही राशि स्वीकृत होती है, पेयजल समस्या दूर करने कवायद चलती है। हम कार्ययोजना बनाकर भेज देते हैं।
शासन स्तर से ही राशि स्वीकृत का क्यों इंतजार होता है?
-पंचायत के फंड का उपयोग भी पेयजल समस्या निराकरण करने के लिए सबंधितों को कहा गया है।
जानकारी मिलने के बाद रिपोर्ट तैयार होगी, फिर शासन को भेजी जाएगी, कई गांवों के लोग आरोप लगतें है कि गर्मी के अंतिम दौर या समाप्त होने पर राशि स्वीकृत होती है?
-वैकल्पिक व्यवस्था के तहत आने वाले समय में कई कार्य होंगे।
डीके मत्स्यपाल, एसडीओ पीएचई बालोद
सीधी बात
योजना बनाने में ही बीत जाती है पूरी गर्मी
गर्मी शुरू होने के पहले प्रत्येक पंचायत से हर साल जानकारी मंगाई जाती है। लेकिन कार्ययोजना का क्रियान्वयन गर्मी निकलने के बाद होता है। लिहाजा गर्मी में जमीनी हकीकत में कुछ बदलाव नजर नहीं आता। ज्यादातर गांव के लोग पेयजल समस्या से जूझते रहते हैं।
पिछले वर्ष छह करोड़ की कार्ययोजना
पिछले वर्ष गर्मी के पहले पीएचई ने सर्वे कर 249 गांव को चिन्हांकित किया था। इसके लिए छह करोड़ रूपए की कार्ययोजना बनाई गई लेकिन गर्मी तक राशि स्वीकृत नहीं हुई। बाद में हुआ कि नहीं, यह भी विभागीय अधिकारियों को नहीं मालूम। 249 गांवों में जलस्तर गिर गया है।
tgl_Latn sot_Latn mag_Deva mag_Deva hin_Deva hin_Deva awa_Deva bho_Deva hin_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva